Die Immergroen Ouerskap Kleuterskoolkursus - Evergreen Parenting
Die Immergroen Ouerskap Kleuterskoolkursus
Die Immergroen Ouerskap Kleuterskoolkursus is in 2012 ontwikkel deur Hettie Brittz, skrywer van Kweek Kinders met Karakter, Kweek Kinders deur Gesonde Gesag en Kweek Dissipline met Deernis en haar span konsultante.
Die Immergroen Kleuterkursus is vir onderwysers, opvoeders en ouers van ’n kleuterskool, (of geregistreerde dagmoedergroepie, speelgroepie, kleuterkerk of kleutergroep soos Toddler Workshop of Pienkvoetpret). Vir kinders 0 tot 6 jaar – die jare wanneer tyd en energie beperk is, kinders sponsies is wat alles om hulle inneem en verbouereerde ouers en opvoeders bemagtigende informasie moet bekom om die beste van die ‘groen’ opvoedingsjare te maak!
Die Immergroen Kleuterkursus het 3 modules wat uit die 7 modules van die Immergroen Ouerskapkursus geselekteer is, naamlik:
Dissipline met Deernis
Met behulp van ’n praktiese werkboek, skyfiereeks en lewendige besprekings word die nodige inligting met die kursusgangers gedeel op so ’n wyse dat dit hulle uitnooi en toerus om besig te raak met die verantwoordelike taak van opvoeding. Hulle ontdek hoe verskillende kinders versorg, gemotiveer en gedissiplineer wil word, hoe om hulle gesag te herwin en hoe om wangedrag sinvol te hanteer, sodat die kindertjies sommer vroeg reeds mooi karakter ontwikkel.
Immergroen Ouerskap het in 2012, 2013 en 2014 die voorreg gehad om die Kleuterkursus nasionaal as deel van Helpende Hand se Kosblikkieprojek onder die vaandel van Solidariteit aan te bied. Dit het oor die drie jaar so gegroei dat 23 Immergroen Kleuterkonsultante in 2014 alleen 1091 ouers en kleuteropvoeders by meer as 60 kleuterskole bedien het.
Kursusgangers skep moed, herwin hoop vir hulle klaskamers en huisgesinne en nog ’n baie mooi ding gebeur – onderwysers en ouers vat hande om saam die jong boompies te buig, te snoei en te versorg.
Die kursus is tans slegs in Afrikaans besikbaar. Kontak ons gerus meer inligting deur ‘n epos te stuur na: admin@evergreenparenting.co.za